《道爱堂》
宋代·孙梦观

多幸廛居辱镇临，政平底用减科箴。
昔闻偃室弦歌化，今见邦君抚字心。
帘度荷香供永昼，水寒山影泻清音。
从来县谱无他事，只说恩波一脉深。

作者简介：（1200—1257）庆元慈溪人，字守叔。理宗宝庆二年进士。历知嘉兴府、泉州兼提举市舶，改知宁国府。有户部遣官督赋急如星火，梦观言“宁委官以去，毋病民以留”，力求奉祠，遣官夜遁得免。累迁给事中兼国子监祭酒，权吏部侍郎，奏事抗论益切。求补外，出知建宁府，蠲租税，省刑罚，人以为有古循吏风。俄以疾卒。